Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
Zadávanie zákazky podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO”)
1.	Názov zákazky: 
Zabezpečenie služieb v oblasti verejných obstarávaní  pre mesto Dunajská Streda.
2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
Internetová adresa verejného obstarávateľa: www.dunstreda.sk 
Adresa profilu verejného obstarávateľa: www.dunstreda.sk ->  Otvorené mesto -> Profil verejného obstarávateľa
Kontaktné miesto: Mesto Dunajská Streda, Hlavná 50/16, 929 01 Dunajská Streda (podateľňa - sekretariát Mestského úradu v Dunajskej Strede, prvé poschodie, kanc. č. 218)
Kontaktná osoba: Ing. Zoltán Zalaba, Mgr. Marián Herceg
E-mail: zoltan.zalaba@dunstreda.eu, marian.herceg@dunstreda.eu   
3.	Typ zmluvy: 
Zmluva uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov.
4. Hlavné miesto poskytovania služieb: 
Mesto Dunajská Streda, Hlavná 50/16, 929 01 Dunajská Streda
5. Podrobný opis predmetu zákazky a jeho obsah:
Predmetom zákazky je komplexné zabezpečenie  procesov verejných obstarávaní pre zákazky  obstarávané mestom Dunajská Streda na rok 2015, vrátane poskytovania odborných poradenských služieb týkajúcich sa verejného obstarávania v zmysle príslušných ustanovení ZVO.

Poskytovanie služieb zahŕňa najmä: 
•	výber metódy zadávania zákazky, 
•	definovanie predmetu zákazky,
•	vypracovanie harmonogramu verejného obstarávania,
•	stanovenie predpokladanej hodnoty zákazky,
•	stanovenie stratégie verejného obstarávania,
•	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie súťažných podkladov a ich príloh (opis predmetu zákazky, spracovanie obsahu podkladov, určenie kritérií výberu),  v spolupráci s príslušnými odbormi/oddeleniami/referátmi verejného obstarávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk), 
•	vypracovanie vyhlásenia o nestrannosti a dôvernosti spracúvaných informácií (mlčanlivosť o obsahu súťažných podkladov),
•	vypracovanie výzvy na predkladanie ponúk a jej zaslanie do relevantného vestníka,
•	zaslanie výziev na predloženie cenových ponúk spolu s prílohami jednotlivým uchádzačom (buď elektronicky, poštovou alebo inou službou),
•	evidencia žiadosti o účasť, evidencia záujemcov, 
•	vypracovať a včas poskytnúť verejnému obstarávateľovi Informáciu týkajúcu sa splnenia povinnosti podľa §41 ods1 zákona NR SR č. 25/2006 o verejnom obstarávaní v znení neskorších predpisov,
•	vypracovanie menovacích dekrétov pre členov komisie na vyhodnotenie ponúk, čestných vyhlásení členov komisie a hodnotiacich hárkov (ak to druh verejného obstarávania vyžaduje) na základe určenia členov komisie zo strany verejného obstarávateľa, 
•	účasť pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie a kontrola predložených ponúk členom komisie, 
•	spracovanie záznamu (zápisnice, prezenčnej listiny) z otvárania ponúk vrátane prezenčných listín, vypracovanie sprievodných listov k zaslaniu záznamu z otvárania ponúk uchádzačom, zaslanie záznamu z otvárania ponúk uchádzačom, kontrola oprávnenia zúčastniť sa otvárania ponúk
•	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu (zápisnice, prezenčnej listiny) o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom, zaslanie jednotlivých záznamov či oznámení všetkým uchádzačom,
•	spracovanie a zaslanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,
•	spracovanie zápisnice o vyhodnotení ponúk, 
•	spracovanie dokumentácie súvisiacej so žiadosťami o nápravu, resp. námietok a jej zaslanie uchádzačovi/uchádzačom, komplexné riešenie podanej námietky, 
•	vypracovanie oznámenia o úspešnosti, neúspešnosti, resp. vylúčení ponúk a jeho zaslanie uchádzačom, 
•	vypracovanie a odoslanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie oznámenia o výsledku verejného obstarávania a jeho zaslanie všetkým uchádzačom,
•	príprava podkladov na realizáciu elektronickej aukcie a prekonzultovať s členmi hodnotiacej komisie základné parametre elektronickej aukcie,
•	účasť na každej elektronickej aukcii vykonávanej verejným obstarávateľom,
•	v prípade podania námietky proti výsledku e-aukcie, resp. v prípade sporných otázok ohľadom priebehu resp. výsledku e-aukcie komunikovať s jednotlivými uchádzačmi,
•	príprava podkladov na archiváciu,
•	v prípade potreby zabezpečiť všetky úkony potrebné na predĺženie lehoty viazanosti ponúk,
•	poskytnúť patričnú súčinnosť pri výkone predbežnej finančnej kontroly MsÚ DS v súvislosti s vykonanými verejnými obstarávaniami,
•	do 14 dní od ukončenia verejného obstarávania (nadobudnutie účinnosti príslušnej zmluvy, resp. vypracovanie objednávky) protokolárne odovzdať verejnému obstarávateľovi (Referátu verejného obstarávania, rozvojovej stratégie a štrukturálnych fondov MsÚ) kompletnú dokumentáciu týkajúcu sa ukončeného verejného obstarávania v 1 originálnej verzii spolu s registrom korešpondencie (vyhotoviť odovzdávací/preberací protokol obsahujúci presný popis všetkých odovzdávaných podkladov, či príloh a ich množstvo),
•	odovzdaná dokumentácia v zmysle predchádzajúceho bodu má byť opatrená podpismi všetkých osôb, ktorých sa daná dokumentácia, či príloha týka (súťažné podklady, podpisy členov hodnotiacej komisie, resp. prítomných uchádzačov na otváraní ponúk, všetka korešpondencia s uchádzačmi, atď). Všetka korešpondencia s uchádzačmi sa má uskutočniť buď v listinnej podobe (v takom prípade sa predkladá aj potvrdenie o doručení zásielky uchádzačovi – „doručenka“) alebo prostredníctvom elektronických komunikačných prostriedkov (e-mail), či osobným doručením (v takom prípade sa predkladá potvrdenie o osobnom doručení/prevzatí písomnosti),
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za každé vykonané verejné obstarávanie,
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za všetky vykonané verejné obstarávanie sumárne (na konci kalendárneho roku),
•	informovať a zaškoliť pracovníkov MsÚ o akejkoľvek novelizácii zákona NR SR č. 25/2006 o verejnom obstarávaní v znení neskorších predpisov,
•	poskytnúť patričnú súčinnosť pri všetkých kontrolách vykonávaných Úradom pre verejné obstarávanie, ministerstvami SR, či inými orgánmi, ktoré sú oprávnené kontrolovať celý proces verejného obstarávania (najmä v prípade projektov implementovaných z rozličných dotačných schém),
•	vypracovať súhrnné správy, ktoré je verejný obstarávateľ povinný zverejňovať na svojom webovom sídle v zmysle zákona NR SR č. 25/2006 Z.z. v znení neskorších predpisov,
•	viesť potrebné evidencie pre verejného obstarávateľa v zmysle zákona NR SR č. 25/2006 Z.z. v znení neskorších predpisov,
•	vedenie a aktualizácia profilu verejného obstarávateľa na webovom sídle Úradu pre verejné obstarávanie,
•	sledovanie zmlúv, ktorých platnosť a účinnosť je obmedzená za účelom iniciovania včasného nového verejného obstarávania,
•	kontrolovať správnosť informácií zverejnených v profile verejného obstarávateľa na webovom sídle www.dunstreda.sk,
•	príprava a kompletná realizácia verejných obstarávaní prostredníctvom elektronického trhoviska na základe pokynov kontaktných osôb verejného obstarávateľa,
•	príprava podkladov na archiváciu zákaziek obstaraných prostredníctvom elektronického trhoviska.
6. Kód CPV: 
79418000-7 Poradenské služby pre obstarávanie.
7. Podmienky účasti: 
7.1 Podmienky účasti týkajúce sa osobného postavenia podľa § 26 ods. 2 písm. a) ZVO:
Doklad o oprávnení podnikať (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) v predmete zákazky ("verejné obstarávanie"),  ako originál, resp. úradne overená kópia nie staršia ako 3 mesiace ku dňu uplynutia lehoty na predkladanie ponúk.
7.2 Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods.1 ZVO:
Uchádzač predloží podľa § 28 ods. 1, písm. g) údaje o vzdelaní a odbornej praxi alebo o odbornej kvalifikácii riadiacich zamestnancov a zamestnancov, osobitne osôb zodpovedných za poskytnutie služby.
Uchádzač, na preukázanie splnenia tejto podmienky  predkladá životopis experta potvrdzujúci požadované skúsenosti a platnú pracovnú zmluvu s expertom, resp. Zmluvu o využití odborných a technických kapacít v zmysle § 28 ods. 2 ZVO. V prípade, že uchádzačom je fyzická osoba (podnikateľ), ktorá vykonáva verejné obstarávania, verejný obstarávateľ vyžaduje predloženie životopisu uchádzača.
V životopise je nutné preukázať, že osoba, ktorá bude realizovať verejné obstarávania pre verejného obstarávateľa, realizovala v období predchádzajúcich troch rokoch 2011, 2012 a 2013 minimálne 5 podlimitných zákaziek (teda minimálne 5 podlimitných zákaziek spolu za predmetné obdobie). Na preukázanie tejto požiadavky žiadame predložiť zoznam predmetných podlimitných zákaziek (zoznam obsahuje nasledovné údaje: názov verejného obstarávateľa, názov a hodnotu podlimitnej zákazky, telefónne číslo a e-mailovú adresu  kontaktnej osoby). Vyššie uvedené potvrdenia nemusia byť opatrené podpisom štatutárneho zástupcu ani pečiatkou odberateľa.
8. Možnosť predloženia ponuky:
Iba na celý predmet zákazky. 
9. Variantné riešenia:
Nie.
10. Doba dodania predmetu zákazky: 
Od 01.01.2015 do 31.12.2015.
11. Hlavné podmienky financovania a platobné podmienky:
Predmet zákazky bude financovaný z rozpočtu verejného obstarávateľa. Platby budú realizované formou bezhotovostného platobného styku na základe daňového dokladu, vystaveného poskytovateľom, splatnosť ktorého je 30 dní odo dňa doručenia riadne vystaveného a doručeného daňového dokladu, ktorým je faktúra. Verejný obstarávateľ neposkytuje preddavok na predmet zákazky.
12. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Opis predmetu zákazky.
4.	Doklad o oprávnení podnikať v zmysle bodu č. 7.1 tejto výzvy.
5.	Doklady potvrdzujúce technickú alebo odbornú spôsobilosť uchádzačov v zmysle bodu č. 7.2 tejto výzvy.
6.	Cenovú ponuku uchádzača parafovanú štatutárnym zástupcom uchádzača a opatrenú pečiatkou uchádzača podľa prílohy č. 1 tejto výzvy.
7.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača podľa prílohy č. 2 tejto výzvy.
8.	Vyplnený návrh zmluvy (príloha č. 3 tejto výzvy), parafovaný štatutárnym zástupcom uchádzača a opatrený pečiatkou uchádzača. Verejný obstarávateľ si vyhradzuje právo spresniť podmienky zmluvy s úspešným uchádzačom.
Ponuky sa predkladajú v 1 originálnej verzii.
13. Kritéria na hodnotenie ponúk:
Najnižšie jednotkové ceny s DPH, resp. konečné ceny, ktorých váhy uvádzame v tabuľke nižšie. Na  skutočnosť, že uchádzač nie je platiteľom DPH upozorní v ponuke.
Váha jednotlivých typov služieb je nasledovná: 
Názov kritéria na vyhodnotenie ponúk	        Váha	
Zákazka podľa §9 ods. 9 ZVO	40%	
Podlimitná zákazka s využitím elektronického trhoviska                                            	20%	
Podlimitná zákazka bez využitie elektronického trhoviska                                    	  20%	
Nadlimitná zákazka	  10%	
Príprava štvrťročnej správy o zákazkách  realizovaných podľa § 9 ods. 9 ZVO	    5%	
Školenie zamestnancov MsÚ	    5%	
Víťazom verejnej súťaže sa stane uchádzač, ktorý dosiahne najvyšší počet bodov podľa vyššie uvedeného kľúča.
14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu uvedenú v bode 2 tejto výzvy (Kontaktné miesto), v termíne do 19.12.2014 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie služieb v oblasti verejných obstarávaní pre mesto Dunajská Streda“.
4. Meno kontaktnej osoby (Mgr. Marián Herceg).
15. Lehota viazanosti ponúk: 
Do 31.01.2015.
16. Ďalšie informácie:
Kontaktná osoba
Za vecné otázky:
Mgr. Marián Herceg
E-mail: marian.herceg@dunstreda.eu      

Za procesnú stránku:
Ing. Zoltán Zalaba 
E-mail: zoltan.zalaba@dunstreda.eu    

V Dunajskej Strede, dňa 15.12.2014

JUDr. Zoltán Hájos
primátor mesta

Dátum zverejnenia výzvy: 15.12.2014
Termín predkladania ponúk: 19.12.2014, 10:00 hod.

Príloha č. 1: Vzor cenovej ponuky
Príloha č. 2: Vzor čestného vyhlásenia uchádzača
Príloha č. 3: Návrh zmluvy